CELEX: 22006D0048
Language: sl
Date: 2006-04-28 00:00:00
Title: Sklep Skupnega odbora EGP št. 48/2006 z dne  28. aprila 2006  o spremembi Priloge XX (Okolje) k Sporazumu EGP

29.6.2006   
            
            
               SL
            
            
               Uradni list Evropske unije
            
            
               L 175/97
            
         
      SKLEP SKUPNEGA ODBORA EGP
   št. 48/2006
   z dne 28. aprila 2006
   o spremembi Priloge XX (Okolje) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XX k Sporazumu je bila spremenjena s Sklepom Skupnega odbora EGP št. 36/2006 z dne 10. marca 2006 (1).
            
         
               (2)
            
            
               Odločbo Komisije 2002/739/ES z dne 3. septembra 2002 o določitvi spremenjenih okoljskih meril za podelitev znaka za okolje Skupnosti notranjim barvam in lakom ter o spremembi Odločbe 1999/10/ES (2) je treba vključiti v Sporazum.
            
         
               (3)
            
            
               Odločbo Komisije 2002/740/ES z dne 3. septembra 2002 o uvedbi spremenjenih okoljskih meril za podeljevanje znaka za okolje Skupnosti posteljnim vložkom in o spremembi Odločbe 98/634/ES (3) je treba vključiti v Sporazum.
            
         
               (4)
            
            
               Odločbo Komisije 2002/741/ES z dne 4. septembra 2002 o določitvi spremenjenih okoljskih meril za podelitev znaka za okolje Skupnosti kopirnemu in grafičnemu papirju ter o spremembi Odločbe 1999/554/ES (4) je treba vključiti v Sporazum –
            
         SKLENIL:
   Člen 1
   Za točko 2u (Odločba Komisije 2005/360/ES) Priloge XX k Sporazumu se vstavijo naslednje točke:
   
               „2v.
            
            
               
                  32002 D 0739: Odločba Komisije 2002/739/ES z dne 3. septembra 2002 o določitvi spremenjenih okoljskih meril za podelitev znaka za okolje Skupnosti notranjim barvam in lakom ter o spremembi Odločbe 1999/10/ES (UL L 236, 4.9.2002, str. 4).
            
         
               2w.
            
            
               
                  32002 D 0740: Odločba Komisije 2002/740/ES z dne 3. septembra 2002 o uvedbi spremenjenih okoljskih meril za podeljevanje znaka za okolje Skupnosti posteljnim vložkom in o spremembi Odločbe 98/634/ES (UL L 236, 4.9.2002, str. 10).
            
         
               2x.
            
            
               
                  32002 D 0741: Odločba Komisije 2002/741/ES z dne 4. septembra 2002 o določitvi spremenjenih okoljskih meril za podelitev znaka za okolje Skupnosti kopirnemu in grafičnemu papirju ter o spremembi Odločbe 1999/554/ES (UL L 237, 5.9.2002, str. 6).“
            
         Člen 2
   Besedila odločb 2002/739/ES, 2002/740/ES in 2002/741/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 29. aprila 2006, pod pogojem, da so bila Skupnemu odboru EGP (5) predložena vsa uradna obvestila v skladu s členom 103(1) Sporazuma.
   Člen 4
   Ta sklep se objavi v sklopu EGP in Dopolnilu EGP Uradnega lista Evropske unije.
   
      V Bruslju, 28. aprila 2006
      
         
            Za Skupni odbor EGP
         
         
            Predsednik
         
         R. WRIGHT
         
      
   
   
      (1)  UL L 147, 1.6.2006, str. 55.
   
      (2)  UL L 236, 4.9.2002, str. 4.
   
      (3)  UL L 236, 4.9.2002, str. 10.
   
      (4)  UL L 237, 5.9.2002, str. 6.
   
      (5)  Navedena ni nobena ustavna zahteva.